# Allerheiligenvloed (1570)

### Fra Wikipedia, den frie encyklopedi

På allehelgensdagen (1. november) 1570 treffes kysten av Nederland og Flandern av en springflo. Den ble kalt de Allerheiligenvloed på nederlandsk, noe som blir til Allehelgensdagsoversvømmelsen på norsk. Byer som ble truffet var blant annet Egmond, Bergen op Zoom og Saeftinghe.

I annalene til rådet som styrte deler av Zeeland (Ned. Domeinraad) ble følgende skrevet om denne dagen: «Med hensyn til de kraftige stormkastene i går, så ble advarsler sendt til de dijkgraven i Sør- og Nordkvarteret (lokale representanter som er ansvarlige for dikenes tilstand) at de kunne vente en uvanlig høy vannstand».

Stormen hadde vart lenge, og den drev vannet høyere opp enn noen gang, ikke engang under flodkatastrofen som rammet i 1953 steg vannet så høyt. Hvor mange diker som ble ødelagt langs den Nederlandske kysten er ikke kjent, generelt sies det at talløse diker ble ødelagt. Dette førte til at (etter nederlandske begreper) enorme områder ble satt under vann og store verdier gikk tapt. Nøyaktig hvor mange som omkom i denne oversømmelsen er ikke kjent, men man antar at den krevde mer enn 20.000 (medregnet andre land) liv. I Friesland alene skal mer enn 3000 mennesker ha omkommet.

Titusener mennesker mistet hus og hjem, vinterforråd ble ødelagt og store antall buskap gikk tapt. Etter oversvømmelsen viste det seg at fire øyer i provinsen Zeeland var forsvunnet for alltid, Wulpen, Koezand, Cadzand og Stuivezand mens det som ble kjent som Verdronken Land van Saeftinghe (verdronken = "druknet") ble til.

## [rediger] Kilde

Deler av teksten kommer opprinnelig fra internettsidene til det Nederlandske Meteorologiske Institutt, KNMI.

Hentet fra «http://no.wikipedia.org../../../a/l/l/Allerheiligenvloed_%281570%29.html»

Kategorier: Noord-Holland | Zeeland | Zuiderzee | Oversvømmelser i Nederland

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- English
- Nederlands
- Plattdüütsch